บัณฑิต อึ้งรังษี - วิกิพีเดีย

# บัณฑิต อึ้งรังษี

### จากวิกิพีเดีย สารานุกรมเสรี

สารานุกรมประเทศไทย
...
บัณฑิต อึ้งรังสี วาทยกรไทยระดับนานาชาติ ภาพ: ด้วยความเอื้อเฟื้อจากมติชน

บัณฑิต อึ้งรังษี (เกิด 7 ธันวาคม พ.ศ. 2513 ที่หาดใหญ่ สงขลา) วาทยกรชาวไทยที่มีชื่อเสียงในระดับโลก เป็นผู้ชนะเลิศการแข่งขันมาร์เซล วิล่า (Maazel-Vilar International Conducting Competition) [1] ซึ่งเป็นการแข่งขันอำนวยเพลงรายการใหญ่และมีเกียรติสูงสุด ที่ Carnegie Hall นิวยอร์ก สหรัฐอเมริกา เมื่อ พ.ศ. 2545

บัณฑิตจบการศึกษาจากโรงเรียนอัสสัมชัญ อัสสัมชัญพาณิชย์ และมหาวิทยาลัยอัสสัมชัญ จากนั้นไปศึกษาต่อที่ มหาวิทยาลัยวอลลองกอง ออสเตรเลีย 2 สาขา คือบริหารธุรกิจ และการดนตรี และปริญญาโทจากมหาวิทยาลัยมิชิแกน สหรัฐอเมริกา สาขาการอำนวยเพลง

บัณฑิตมีแรงบันดาลใจที่จะเป็นวาทยกรระดับโลก จากการได้ชมการอำนวยเพลงของ สุบิน เมห์ธา (en) วาทยกรชาวอินเดีย ที่มาแสดงคอนเสิร์ตในประเทศไทยพร้อมกับวง นิวยอร์กฟิลฮาร์โมนิกออร์เคสตรา (New York Philharmonic Orchestra) (en) เมื่อ พ.ศ. 2531 ขณะนั้นบัณฑิตมีอายุ 18 ปี

หลังจบการศึกษา บัณฑิตเป็นวิทยากรกำกับวงออร์เคสตรา เป็นผู้ช่วยวาทยกรของ Utah Symphony Orchestra เป็นวาทยกรร่วมของวง Charleston Symphony Orchestra ที่มลรัฐเซาท์แคโรไลนา และได้รับทุนจาก Leonard Bernstein Fellowship ด้านการควบคุมวงที่ Tanglewood Music Centre และเข้าแข่งขันในหลายประเทศทั้งอเมริกา ยุโรป และเอเชีย ได้รับรางวัลอันดับหนึ่งในการแข่งขัน International Competition for Young Conductors ที่กรุงลิสบอน ประเทศโปรตุเกส ในปี พ.ศ. 2542 และรางวัลอันดับสี่ในการประกวด The Hungarian TV-Radio International Conducting Competition ที่กรุงบูดาเปสต์ ประเทศฮังการี เมื่อปี พ.ศ. 2545 [2]

บัณฑิตเข้าร่วมการแข่งขัน Maazel-Villar Competition จัดขึ้นระหว่างวันที่ 23-28 กันยายน พ.ศ. 2545 จำนวนผู้เข้าแข่งขันจำนวน 362 คนจาก 40 ประเทศ ได้รับรางวัลชนะเลิศร่วมกับวาทยกรหญิงจากประเทศจีน [3]

บัณฑิต ได้รับรางวัลศิลปาธร สาขาคีตศิลป์ ครั้งที่ 2 จากสำนักงานศิลปวัฒธรรมร่วมสมัย กระทรวงวัฒนธรรม เมื่อ พ.ศ. 2548 โดยผู้ได้รับรางวัลในสาขานี้ในครั้งแรกคือ ดนู ฮันตระกูล [4]

ปัจจุบัน บัณฑิต อึ้งรังษี เป็นผู้อำนวยเพลงรับเชิญหลักของวง โซลฟิลฮาร์โมนิกออร์เคสตรา (Seoul Philharmonic Orchestra - SPO) (en) ประเทศเกาหลีใต้ สมรสแล้วกับ แมรี่ เจน อึ้งรังษี นักร้องโซปราโนชาวอเมริกัน มีบุตร 2 คน [5]

## [แก้] การแสดงของบัณฑิต อึ้งรังษี ในประเทศไทย

- สิงหาคม พ.ศ. 2546 - อำนวย วงดุริยางค์ซิมโฟนีกรุงเทพ ในรายการ Music That Changed My Life
- 3 ตุลาคม พ.ศ. 2547 - อำนวยวง Orchestra Internazionale d'Italia [6] แห่งอิตาลี ในรายการ The Power of the Classics Music of Destiny [7]
- 29 ตุลาคม พ.ศ. 2548 - อำนวย วงดุริยางค์ซิมโฟนีกรุงเทพ ในรายการ Bangkok Bank Night of Classical Music "For the Love of Art" ที่ศูนย์วัฒนธรรมแห่งประเทศไทย [8]
- 5 ตุลาคม พ.ศ. 2549 - อำนวยวง Orchestra Internazionale d'Italia และนักร้องประสานเสียงจากเมืองเฟอร์โม อิตาลี ในรายการ Bangkok's 8th International Festival of Dance & Music [9]

## [แก้] อ้างอิง

1. ↑ http://www.maazel-vilar.org/
2. ↑ http://bkk-news.blogspot.com/2005/12/blog-post_113559319152422817.html
3. ↑ http://bkk-news.blogspot.com/2005/12/blog-post_26.html
4. ↑ http://www.nidambe11.net/ekonomiz/2005q4/article2005oct13p7.htm
5. ↑ http://www.positioningmag.com/magazine/Details.aspx?id=50227
6. ↑ http://www.oidi.com/
7. ↑ http://www.nidambe11.net/ekonomiz/2004q3/article2004sep16p3.htm
8. ↑ http://www.nidambe11.net/ekonomiz/2005q4/article2005oct13p7.htm
9. ↑ http://www.bangkokfestivals.com

## [แก้] ลิงก์ภายนอก

- เว็บไซต์ส่วนตัว

ดึงข้อมูลจาก "http://th.wikipedia.org../../../%E0%B8%9A/%E0%B8%B1/%E0%B8%93/%E0%B8%9A%E0%B8%B1%E0%B8%93%E0%B8%91%E0%B8%B4%E0%B8%95_%E0%B8%AD%E0%B8%B6%E0%B9%89%E0%B8%87%E0%B8%A3%E0%B8%B1%E0%B8%87%E0%B8%A9%E0%B8%B5.html".

หมวดหมู่: วาทยกรชาวไทย | คนไทยที่มีชื่อเสียงในต่างประเทศ | ดนตรีคลาสสิก

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English